Den ukrainske gresk-katolske kirke

Den ukrainske gresk-katolske kirke (eller ukrainsk-katolske kirke) er én av den katolske kirkens 23 særkirker. Kirken følger den bysantinske ritus og bruker kirkeslavisk og ukrainsk som liturgisk språk, og anerkjenner paven som religiøst overhode. Den ukrainske gresk-katolske kirke har omtrent 4 300 000 tilhengere, hovedsakelig i Ukraina, Sør- og Nord-Amerika. Dermed er ukrainske den største katolske særkirken etter den romersk-katolske. Åtte prosent av den ukrainske befolkningen er ukrainsk gresk-katolsk. Kirken er dermed mindre enn den russisk- og ukrainsk-ortodokse kirke (til sammen 65 %), men større enn den katolske kirke som følger latinsk ritus (2 %). Særkirkens overhode er storerkebiskopen av Kiev-Halytsj, for tiden Svjatoslav Sjevtsjuk (siden 2011). Den russisk-ortodokse kirkes forhold til Den ukrainske gresk-katolske kirke, som under Sovjetunionen fram til 1989 var tvangsammenslått med Den russiske-ortodokse kirke, og fungerte uavhengig som en undergrunnskirke og for ukrainere i utlendighet, beskrives som et ønske om å presse situasjonen tilbake til det den var før 1989. Struktur Den ukrainsk-katolske kirke er organisert i 25 eparkier (bispedømmer), hvorav sju er (metropolitan)erkeeparkier (kursivert i listen; kirkeprovinser er fremhevet i fet). I tillegg kommer fire eksarkater (mindre skrifttype i listen). KIEV-HALYTSJ STORERKEBISPEDØMME Kirkeprovinsen Kiev Kiev erkeeparki Kirkeprovinsen Ivano-Frankivsk Ivano-Frankivsk erkeeparki Kolomyja-Tsjernivtsi eparki Kirkeprovinsen Lviv Lviv erkeeparki Sambir-Drohobytsj eparki Sokal-Zjovkva eparki Stryj eparki Kirkeprovinsen Philadelphia Philadelphia erkeeparki Parma eparki Chicago eparki Stamford eparki Kirkeprovinsen Przemyśl Przemyśl-Warszawa erkeeparki Wrocław-Gdańsk eparki Kirkeprovinsen Ternopil Ternopil-Zboriv erkeeparki Butsjatsj eparki (vakant siden 2007) Kirkeprovinsen Winnipeg Winnipeg erkeeparki Edmonton eparki New Westminster eparki Saskatoon eparki Toronto eparki Eksempt (direkte underlagt storerkebiskopen) London eparki Paris eparki eksarkatet Donetsk-Kharkiv eksarkatet Lutsk eksarkatet Odessa-Krim Immediat (direkte underlagt paven) eksarkatet Tyskland og Norden Underlagt romersk-katolske metropolitter Buenos Aires eparki (den romersk-katolske kirkeprovinsen Buenos Aires) Curitiba eparki (den romersk-katolske kirkeprovinsen Curitiba) Melbourne eparki (den romersk-katolske kirkeprovinsen Melbourne) Historie På initiativ fra kong Sigismund III av Polen inngikk seks ortodokse eparker i 1593 en union med den katolske kirke. Deres område i dagens Ukraina lå den gang politisk under Polen og kirkelig under den økumeniske patriark av Konstantinopel. Metropolitanbispedømmet Kiev ble setet for den ukrainsk-katolske kirkens overhode. Etter at Kiev hadde falt til Tsar-Russland i 1667, ble metropolitt av Kiev en ren ærestittel for kirkens overhode, som ble valgt blant eparkene. Etter Polens tre delinger ble eparkiet Lviv (polsk Lwów) i 1808 opphøyet til metropolitanbispedømme over de ukrainsk-katolske eparkiene. Kirkens overhode førte fra da av tittelen metropolitt av Lviv. Etter andre verdenskrig og Ukrainas innlemmelse i Sovjetunionen ble den ukrainsk-katolske kirke tvangsforent med den russisk-ortodokse, og biskopene samt mange andre troende ble arrestert. Metropolitten av Lviv, Josyp Ivanovytsj Slipyj, ble i 1963 løslatt og utvist. Mens han levde i eksil i Vatikanstaten, ble han av pave Paul VI i 1975 utnevnt til storerkebiskop av Lviv. 1990 kunne Slipyj vende tilbake til sitt bispesete i Lviv. Storerkebiskop Ljubomyr Huzar flyttet i 2005 bispesetet til Kiev og tok tittelen storerkebiskop av Kiev og Halytsj. Referanser Se også Kirkeunionen i Brest (1596) Eksterne lenker Offisielt nettsted (en) Ukrainian Greek Catholic Church – kategori av bilder, video eller lyd på Commons (en) Українська греко-католицька церква – galleri av bilder, video eller lyd på Commons